******

***POROSZLÓ KÖZÖS ÖNKORMÁNYZATI HIVATAL JEGYZŐJE***

***SARUDI KIRENDELTSÉG***

***3386 SARUD, KOSSUTH ÚT 93.***

***Tel.: 36/362-001 Fax: 36/552-008***

Ügyiratszám: S/1060-1/2019.

Ügyintéző: Oceanné Kiss Gizella

**Tárgy**: a Nemzeti Turisztikai Adatszolgáltató Központ bevezetésével kapcsolatos tájékoztatás

**Tisztelt Szálláshely-szolgáltató!**

A Nemzeti Turisztikai Adatszolgáltató Központ (a továbbiakban: NTAK) célja az országos statisztikai adatgyűjtés segítése és a magyarországi turizmusfejlesztéshez szükséges szálláshelyek vendégforgalmi-adatainak naprakész biztosítása, a szektor átláthatóságának megteremtése, továbbá a szálláshely-szolgáltatók adminisztrációs terheinek és kötelezettségeinek csökkentése.

Az NTAK működését a turisztikai térségek fejlesztésének állami feladatairól szóló 2016. évi CLVI. törvény, a részletszabályokat pedig a tusrusztikai térségek fejlesztésének állami feladatairól szóló 2016. évi CLVI. törvény végrehajtásáról szóló 237/2018. (XII.10.) Korm. rendelet (a továbbiakban: 237/2018. Korm. rendelet) határozza meg. A hivatkozott jogszabályok határozzák meg a regisztráció ütemezését, a kötelező adatszolgáltatás rendjét, a főbb technikai, valamint a vendéglátónyilvántartó-szoftverre vonatkozó adatokat.

Az NTAK üzemeltetőjeként a 237/2018. Korm. rendeletben foglaltak szerint Magyarország Kormánya a Magyar Turisztikai Ügynökség Zrt.-t (a továbbiakban: MTÜ) jelölte ki.

A szálláshely-szolgáltatási tevékenyég folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet (a továbbiakban: 239/2009. Korm. rendelet) 3. § (1) bekezdése szerint a Kormány a szálláshely-szolgáltatási tevékenységgel összefüggésben kereskedelmi hatóságként a szálláshely fekvése szerinti illetékes települési önkormányzat, Budapesten a kerületi önkormányzat jegyzőjét, a Fővárosi Önkormányzat által közvetlenül igazgatott terület tekintetében a fővárosi főjegyzőt (a továbbiakban: jegyző) jelöli ki.

A 237/2018. Korm. rendeletben foglaltak alapján a regisztráció az adatszolgáltatási kötelezettséget megelőzően, ütemezetten történik a 239/2009. Korm. rendelet értelmében meghatározott tevékenységforma szerint, így:

**2019. július 1-jével a szállodáknak,**

**2019. október 1-jével a panzióknak, míg**

**2020. január 1-jével a kempingeknek, üdülőházaknak, közösségi- és egyéb szálláshelyeknek**

**kötelező** NTAK kommunikációra képes szálláshely-kezelő szoftvert alkalmazniuk.

Az MTÜ térítésmentesen biztosít egy saját fejlesztésű szálláshelykezelő szoftvert azon szálláshelyeknek, akik legfeljebb 8 szobával és 16 férőhellyel rendelkeznek.

Amennyiben az NTAK bevezetésével kapcsolatban kérdése merülne fel, a <https://info.ntak.hu> oldalon találnak további részletes információkat.

Sarud, 2019. május 13.

 Tisztelettel:

 dr. Váradi Ágnes sk.

 jegyző